‘I Ganmol Neu I Beidio Canmol, Dyma’r Cwestiwn’: Astudio Strategaethau Cymhwyso Clod ac Anogaeth o Safbwynt Darpar Athro Mathemateg
Cyd-Destun
Wrth gynllunio gwersi ar gyfer disgyblion Ysgol X, ysgol mewn ‘ardal o amddifadedd economaidd-gymdeithasol’, sef lleoliad fy mhrofiad dysgu gyntaf, rwyf yn meddwl; “Sut oes modd i mi gael effaith ar y disgyblion o’m blaen? Mae hyn yn ardal lle mae’n bosib nid yw plant yn cael y lefelau o glod cefais i yn yr ysgol.” Onid yw hynny'n syniad? Ceisio gwneud gwahaniaeth trwy gyflwyno lefelau a dulliau o glod sydd yn anghyfarwydd iddynt, nid yn unig o fewn amgylchedd y tŷ, ond efallai o fewn amgylchedd yr ysgol yma heddiw.
Bwriad yr astudiaeth yma yw i geisio binbwyntio strategaethau a dulliau o gymhwyso ‘Clod’ ac ‘Anogaeth’, wrth werthfawrogi y fethodoleg, addysgeg, ac egwyddorion damcaniaethol sydd yn eu cefnogi. Yn ogystal â hyn, byddaf yn dadansoddi’r defnydd o glod gan Athro Y, sydd yn gweithio o fewn Ysgol Y, yn ystod gwers Mathemateg disgyblion Blwyddyn 8. Y bwriad yw i geisio gwerthuso y cymhwysiad dangoswyd gan Athro Y ac i geisio rhesymoli yr hyn sydd yn ymddangos. Bydd hefyd pwyslais ar sut mae Athro Y yn portreadu clod/anogaeth, asesu pa fath o effaith gweledol sydd yn ymddangos o safbwynt y disgybl, a gwerthusiad i raddio pa geirfa sydd yn arwain at yr effaith gorau byr-dymor a hir-dymor.
Bwriadaf i ddefnyddio unrhyw gasgliadau i wella fy narpariaeth o glod ac anogaeth. Hoffwn gymryd yr hyn rwyf yn dysgu ac i integreiddio unrhyw arferion da o fewn i fy moesau fy hun, trwy gynllunio ffyrdd o ddefnyddio strategaethau calonogol o fewn gwersi Mathemateg.
Diffinio ‘Clod’ ac ‘Anogaeth’
Mae rhai yn dadlau taw dyletswydd athrawon yw i gynnig clod ac i annog disgyblion trwy amryw o ffyrdd, Morin A (2023). Mae’n bwysig felly i gallu creu diffiniad dilys, sydd yn gwahaniaethu rhwng ‘Clod’ ac ‘Anogaeth’. 
Caiff glod ei ddiffinio yn yr erthygl ‘Praise, encouragement and rewards’ (2023)  fel “...pan fyddwch chi'n dweud wrth blant eich bod chi'n hoffi'r ffordd maen nhw'n ymddwyn. Mae clod yn gweithio orau pan fydd yn disgrifio'r ymddygiad yr ydych yn ei hoffi.”* Mae’r diffiniad yn hawdd i ddeall ac yn symleiddio y disgwyliad wrth ailddatgan bod yr ymddygiad, neu y ffordd mae unigolyn wedi gwneud rhywbeth penodol, wedi ei werthfawrogi gan yr athro/athrawes. Mae hyn yn cael ei gefnogi gan eiriadur Merriam-Webster (dim dyddiad) sydd yn creu cysylltiad nid gyda ‘Anogaeth’ ond yn lle gyda ‘Cymeradwyo’ neu ‘Cymeradwyaeth’. Eto, mae cysylltiad yn cael ei greu rhwng y geiriau yma ar Thesaurus.com (dim dyddiad), gan fod ‘Cymeradwyaeth’ yn ymddangos fel un o brif gyfystyron  ‘Clod’. Roedd yn ddiddorol i mi nad oedd gair ‘Anogaeth’ wedi ei restru fel cyfystyr y gair ‘Clod’, er bod amryw o ddogfennau ac erthyglau yn cymharu y geiriau gwahanol ac yn ceisio darganfod gwahaniaethau rhwng y ddau. “Ar yr wyneb, mae canmoliaeth ac anogaeth bron yn union yr un fath i gyflawniad,”* (Flatley, 2021). Arwydda hyn bod efallai mwy o debygrwydd rhwng ‘Clod’ a ‘Cymeradwyaeth’ nag sydd rhwng ‘Clod’ ac ‘Anogaeth’.
Er hynny, mae diffiniad ‘Anogaeth’ yn edrych yn debyg iawn, pan yn edrych yn fras neu ar ddiffiniadau geiriaduron. Yn ôl geiriadur Merriam-Webster (dim dyddiad), ‘Anogaeth’ yw ffurf o gynnal ‘digwyddiad’ positif. Mae’n bwysig bod y ‘digwyddiad’ yn cael ei hadnabod am yr ymdrech sydd yn mynd i fewn iddo, yr effaith mae’n cael ar amgylchedd, ac unrhyw bwriad am roi’r anogaeth yn y lle cyntaf. Mae’n glir felly taw’r wahaniaeth rhwng y termau yw bod ‘Clod’ yn ffocysu ar ymddygiad tra bod ‘Anogaeth’ yn ffocysu ar ddigwyddiad.
Ystyriaethau
Cyn ehangu unrhyw syniadau ynglŷn ag agweddau plant, mae’r rhaid cofio bod gennym ni i gyd greddfau anifeilaidd. Mae rhan fwyaf ohonynt wedi dychwelyd i Ysgol, ac felly wedi derbyn clod, anogaeth a chyflyru o lefelau amrywiol. Ffordd dda i edrych ar hyn yw trwy ystyried theori ‘Cyflyru Gweithredol’ Skinner (1938) lle mai cydberthynas yn cael ei weld wrth gynnal ”arbrofion gwyddonol ar anifeiliaid (llygod mawr a cholomennod yn bennaf) i benderfynu sut mae organebau'n dysgu trwy gyflyru gweithredol,”* (operant conditioning, 2014). Wrth ymchwilio i fewn i wahaniaethu ‘Clod’ ac ‘Anogaeth’, mae’n ddefnyddiol i cael deall bod gwahaniaeth eithafol rhwng ‘Atgyfnerthu’ a ‘Cosb’, lle mae’r cyntaf yn dangos tebygrwydd gydag ‘Anogaeth’, ar llall yn hollol gwrthgyferbyniol i ‘Clod’. Ar ei hanfod, mae ymchwil Skinner wedi arwain at ddatblygiad mewn deall agweddau plant wrth dynnu agweddau cyfagos a chyferbyn oddi wrth degawdau o brofi. Effaith hyn yw deall y syniad bod plant, fel anifeiliaid, yn gallu cael eu dylanwadu i wneud unrhyw beth os mae cydbwysedd rhwng anogaeth i wneud y dasg a’r gwobr sydd yn arwyddo clod.

Effaith Clod ac Anogaeth ar Ddatblygiad Disgybl
Mae’n holl bwysig i gallu rhannu’r termau yma ac i gadw ystyron ar wahân, gan fod strategaethau yn gallu cael eu cymhwyso mewn ffyrdd hollol wahanol, trwy ddefnyddio geirfa ac agweddau gwrthgyferbyniol. Gallwch ddadlau bod y ddau derm yn cefnogi y syniad o annog disgybl at newid mewn ymdrech, ymddygiad, neu digwyddiad, ond mae’n eithafol o bwysig i beidio cymysgu oddi wrth y syniad o CLOD = YMDDYGIAD ac ANOGAETH = DIGWYDDIAD, gan fod datblygiad plentyn yn gallu bod yn hollol wahanol gyda lefelau gwahanol o glod ac anogaeth.
Deuthum o hyd i erthygl wrth ymchwilio i fewn i sut mae datblygiad disgybl yn amrywio wrth ddefnyddio clod ac anogaeth o fewn amgylchedd ysgol, (Flatley, 2021). Roedd y darn yma o ddiddordeb enfawr i mi oherwydd ei fod yn cyd-destunol o clod ac anogaeth o fewn gweithgareddau a rhyngweithiadau dyddiol, a nid yn unig datblygiad hir-dymor. Datganiadau sydd yn amlygu gwahaniaethau rhwng cymhelliant allanol a chymhelliant mewnol sydd yn bresennol yma, ac maent yn esbonio sut mae cydbwysedd o glod ac anogaeth yn effeithio datblygiad. Os mae mwy o bwyslais ar glod yn lle anogaeth, bydd disgybl yn datblygu “meddylfryd sy'n ceisio cymhelliant allanol (meddwl = gwobrau, graddau, canmoliaeth).”*  Hynny yw meddylfryd sydd yn seiliedig ar dderbyniaeth o ryw fath o wobr neu canmoliaeth, fel arfer mewn ymateb i ymddygiad penodol, er enghraifft, rhoi clod i ddisgybl am geisio ateb cwestiwn o flaen y dosbarth mewn ffurf addas (ateb yn gwrtais, codi llaw, aros am arwydd o athrawon i ateb, a.y.b.). Gall y clod yma dod mewn ffyrdd llafar, sef geiriau o gymorth fel “da iawn” neu “gwych”. Gall clod hefyd ddod o fewn ffyrdd ffisegol neu gweledol, sef eitemau neu system y mae disgyblion yn ymwybodol o sydd yn arwain at bleser, fel pwyntiau clod, losin, neu marciau ar fwrdd gwyn sydd yn arwain at amser hwyl, er enghraifft.
Mewn gwrthgyferbyniad, mae pwysleisio anogaeth dros glod yn arwain at “ddatblygu cymhelliant mewnol (maent yn cael eu harwain o'r tu mewn i gyflawni nod heb unrhyw gymhellion).”* Yn wahanol i’r ddatganiad cyntaf, mae datblygu cymhelliant mewnol yn galluogi plentyn i adeiladu hunaniaeth, gan nad ydyn nhw yn edrych am eiriau o glod neu eitem gwerthfawr i’w hannog i wneud tasg. Mae disgyblion sydd yn datblygu y ffordd yma yn osgoi chwantai o marciau da a gwobrau, sydd yn gallu bod yn rhwystredig ac yn fanteisiol. Ar yr un llaw, gall blant dod yn fwy gyfarwydd am eu cyflawniadau yn ogystal a’r gwaith maent yn cyflwyno, yr ansawdd sydd yn disgwyliedig arnynt, ac unrhyw nodweddion sydd angen iddynt hunan-asesu, (Deci, E.L. and Ryan, R.M. (2017). Gall hyn felly arwain at lefel o gynnydd sydd yn unigryw i bob disgybl, sydd yn portreadu mwy o bersonoliaeth yr unigolyn yn eu gwaith. Hefyd, mae plant sydd yn cael eu cefnogi i wneud rhywbeth, yn hytrach na’i canmol am wneud rhywbeth, yn dangos fwy o hyder i ger amdani ac i gymryd fwy o risg o fewn amgylchedd ysgol. Yr ymdrech yn ystod y digwyddiad yw y ffactor sydd yn gyrru datblygiad yr unigolyn.Ffigur 2: Tabl Gwahaniaeth Clod ac Anogaeth (Flatley 2021)*

Er hyn, mae yna anfanteision i gymhelliant mewnol. Os nad oes ganddynt awydd i blesio athrawon neu oedolion, wedyn gall y fath yma o ddatblygiad arwain at meddylfryd diog, os nad oes digon o bwyslais dros y rhesymau am wneud y gwaith neu prosiect. Gall hyn adael llawer mwy o waith i ofalwyr y plant, nid yn unig i dangos bwriad y gwaith ac i annog y plentyn i wneud y dasg, ond hefyd iddynt cael deall pam mae angen cwblhau y dasg. Yn ogystal a hyn, mae’n gallu fod llawer yn fwy anodd i fesur cynnydd o safbwynt athro, gan fod llai o dueddiad i farciau prawf neu canlyniadau asesiad cael effaith meddyliol neu seicolegol ar yr unigolyn. Bydd angen felly i fwy o baratoad a chynllunio mynd i mewn i ddulliau asesu athro, adran, neu ysgol gyfan, sydd wedyn yn agor y drws dryslyd o geisio darlithio gwybodaeth i rieni, cyflwyno ystadegau i gyfranwyr yr ysgol, neu hyd yn oed trafferthu i gymharu ffigurau gydag ysgolion eraill ar draws y wlad, er taw achos eithafol yw hyn, mae’n hawdd deall pa mor fanwl gallwch deall anghenion plant, yn enwedig gyda mwy o bwyslais ar hawliau plant, ers i strategaethau gweithredu UNICEF cael eu diweddaru, i gynnwys fwy o gymorth am sut i ddelio gyda hawliau plant o fewn mwy o sefyllfaoedd, (UNICEF, 2011).






I osgoi problemau o’r fath hyn, yr ateb syml bydd i ganolbwyntio ar gymhelliant allanol, sef ffocysu ar ymddygiad y plentyn ac i weithredu arno ar ôl iddo digwydd. Mae datblygu gydag effaith ar dderbyn clod arwain at ddisgyblion yn dangos mwy o ymdrech i orffen profion ac asesiadau, gyda disgwyliad o gael marc neu gradd i ddangos eu cynnydd. Er bod arholiadau yn gallu arwain at lefelau uwch o straen, diolch i “llwythi gwaith adolygu, lle mae maint y gwaith yn cynyddu'n sylweddol o gymharu ag adegau eraill o'r flwyddyn ysgol,” (T. Roome, C. A. Soan, 2019), maent yn rhoi argraff clir o bwy sydd yn deall y gwaith, gan ystyried pa fath o gwestiynau mar disgyblion yn cael yn gywir neu yn anghywir. Gall athrawon wedyn addasu eu darpariaeth o glod i apelio at y mwyafrif o blant. Mae hyn yn lleihau llwyth gwaith athrawon, gwneud adborth yn symlach i ddeall, a chynnig ffyrdd o gymharu cynnydd plant gydag ysgolion eraill. Yn ei hanfod, mae’r marciau da yn cyfleu clod i’r plant am y gwaith caled rydyn nhw wedi llwyddo i wneud, ac mae marciau gwael yn darparu gwybodaeth i athrawon ac oedolion sydd yn cael eu defnyddio i wella ansawdd dysgu plant sydd yn cael trafferth gyda cwestiwn neu modiwl.
Y broblem mwyaf erchyll am y fath yma o ddatblygiad yw y ffordd y mae canlyniadau yn cael eu cymharu gyda obsesiwn (William, D. 2010). Trwy roi allan canlyniadau ar gyfradd cyflym iawn, a thrwy ddysgu y cydberthynas rhwng marciau a graddau gwahanol, mae hyn yn creu awyrgylch gwenwynig o ddisgyblion yn ceisio cyrraedd gradd penodol, ond yn fwy bryderus wrth deimlo’n llai galluog wrth i lefelau hyder codi a gostwng. Er bod amser felly yn cael ei safio wrth geisio helpu pawb, mae rhoi gormod o glod yn gallu arwain at hunan-fodlondeb gan ddisgyblion galluog, pryder o fewn disgyblion sydd dim mor wybodus, a chynnydd mewn ymdrech yr athrawon i geisio rheoli’r lefelau i bawb, er mwyn cynnal gwersi teg. Nodwedd arall sydd yn bwysig yw gwneud yn siŵr bod yr iaith sydd yn cael ei ddefnyddio yn effeithiol. Mae’n rhaid iddo dynnu ymateb bositif oddi wrth y disgybl. Nid yw hyn bob tro yn hawdd i wneud, gan fod angen cadw sylw ar nifer fawr o ddysgwyr ar yr un pryd, ac felly mae ceisio rhoi clod i bob un ohonynt o fewn gwers byr, (efallai i fyny at un  awr o hyd), yn amhosib i wneud heb wanhau ansawdd y wers. Gan ei fod yn cymryd gormod o amser, mae rhoi canmol i bawb yn anymarferol o fewn gwersi byr, lle nad oes moethusrwydd ar gael i stopio a thrafod pynciau sydd yn amherthnasol i wers penodol.

Dadansoddi Digwyddiad Critigol
Mae ‘Digwyddiad Critigol’ yn “cyfeirio at ddigwyddiad neu sefyllfa sy’n nodi trobwynt neu newid arwyddocaol i rywun,” (Cartwright A. 2017). Hynny yw digwyddiad o fewn amgylchedd sydd yn cael effaith ar y dysgwyr tu fewn iddo. Yn y esiampl yma, defnyddiwn Ysgol Y, sef Ysgol Uwchradd ddwyieithog yn Ne Cymru. Yn wahanol i Ysgol X, nid ydy’r ysgol wedi ei nodi fel un sydd mewn ‘ardal o amddifadedd economaidd-gymdeithasol’. Roedd yn bosib i’r ffaith yma creu problemau cymhleth wrth geisio gymharu unrhyw wybodaeth a gasglwyd oddi wrth fideo penodol a roddwyd am wers Mathemateg Blwyddyn 8 (WEDI EI OLYGU, 2023).
Thema y wers oedd darganfod yr ‘Nfed Term’ sef term mathemategol ar gyfer cyfrifo patrymau rhwng rhestr o rifau. Gan fod nifer o gamau i gymryd i geisio ateb yn gywir, (rhwng Athro Y yn gofyn cwestiwn ac yna yn egluro ateb y cwestiwn), ymddangosodd nifer o gyfleoedd i ddisgyblion ateb cwestiynau wrth adeiladu tuag at ddiwedd y broblem. Agorodd Athro Y felly drws i ddisgyblion cael ateb heb bwysau o gorfod ateb heb ddewis. Gall hyn bod yn fanteisiol i Athro Y oherwydd ei fod yn rheoli lefelau hyder y dosbarth, yn ogystal a rhoi cyfle i ddysgwyr i gwthio eu hunain i weithio yn fwy caled. Serch hyn, y broblem fwyaf yw creu potensial i ddisgyblion osgoi ateb cwestiwn am wers gyfan, sydd yn gallu cael effaith nid yn unig ar eu ddatblygiad o ran dysgu’r ‘Nfed Term’, ond hefyd achosi gostyngiad o ran teimladau o berthyn i’r dosbarth yma. Gall ddisgyblion arall hefyd sylweddoli arno hyn a phenderfynu i beidio ateb hefyd, gan nad yw un person yn cymryd rhan.
I grynhoi y wers yn fyr, mae’r hanner gyntaf yn ffocysu ar deni gwybodaeth flaenorol am ddeall rhifau o fewn dilyniant. Dyma lle mae Athro Y yn cyflwyno ‘Meini Prawf Llwyddiant’ y wers (13:36), ac yn gwahaniaethu nodau ac amcanion dysgu er lles y disgyblion. Y bwriad yw i gynnal heriau o amryw o lefelau i herio gallu y plant, felly er efallai bod disgyblion yn gweithio at lefelau gwahanol, bydd pob un yn cwrdd ag o leiaf un o dargedau Athro Y. Mae y lefelau yma yn cael eu labelu fel ansawdd Efydd, Arian, ac Aur, sydd yn cadw cysondeb gyda’r prif dasg sydd yn deillio yn ystod ail hanner y wers. Ar ôl saib byr, mae ail hanner y wers yn ffocysu ar baratoi dysgwyr y ateb cwestiynau sydd yn seiliedig ar eu lefelau nhw. Ar 35:22, cyflwynir prif dasg y wers, sef ateb cwestiynau o ansawdd gwahanol, sydd wedi eu gwahaniaethu mewn i tair lefel sydd yn dangos cysondeb gyda’r Meini Prawf Llwyddiant.
Wrth edrych ar glod, nid wyf mewn hollol gytundeb gyda’r dull yma. Credaf hyn oherwydd bod cyfle amlwg i blant cael gweithio at lefel maent yn hapus i weithio ati, yn lle at ansawdd lle mae mwy o gynnydd i weld o safbwynt athro. Er hyn, rwyf yn deall pam mae’n bodoli, yn enwedig gyda grŵp Blwyddyn 8, sef grŵp eithaf iau i gymharu gyda’r nifer o flynyddoedd uwchben iddynt yn yr ysgol. Gall liwiau fod yn system gyfarwydd iddyn nhw deall eu lefelau cynnydd, yn enwedig wrth greu cysylltiad mewnol ac allanol, hynny yw cysylltiad rhwng Meini Prawf Llwyddiant ‘Aur’ a Thasg o ansawdd ’Aur’, gyda enghraifft o’r deunydd o’r lliwiau yma yn y byd go iawn. Enghraifft dda ydy tabl medalau Gemau Olympaidd, lle maent yn gallu cysylltu medal gyda cyntaf, ail, neu trydydd.
Ces i ddiddordeb gwib ar y math o iaith a chlywir gan Athro Y yn ystod hanner gyntaf y wers. I ddangos fy nghasgliadau, rwyf wedi llunio graff ag atodwyd isod, i ddangos amlder termau a defnyddiwyd yn ystod hanner gyntaf Gwers Blwyddyn 8:



Nid yn unig ydy’r graff bar yn nodi amlder geiriau mewn cyd-destun penodol, ond mae hefyd yn dangos yr effaith gweledol sydd i’w gweld yn y fideo. “Gwych” yw’r term mwyaf poblogaidd gan Athro Y, gyda 37 achos o’r gair rhwng 5:50 a 25:11. Mae’r data yma yn fwy diddorol wrth rannu achosion y gair o ran eu cyd-destun, lle gwelwn daw 31 achos o ryngweithiadau personol gyda disgyblion yn ateb cwestiynau ag ofynnwyd gan Athro Y, (nid ydyn yn cynnwys yr achos goch). Beth oedd yn sioc personol o mi oedd y ddibyniaeth ar un gair i geisio rhoi clod ar ôl i ddisgybl ceisio ateb. Gwelwn bod dros 5 gwaith yn fwy o achosion gyda’r gair “Gwych” yn bresennol i gymharu ag unrhyw geirfa arall, sydd efallai yn arwydd taw “Gwych” yw un o nodweddon dysgu Athro Y. Wrth edrych o safbwynt allanol i Ysgol Y, hynny yw ysgol nid wyf gan unrhyw berthnasedd iddo, byddaf yn pryderu bod defnyddio y gair mor aml yn creu manteision ac anfanteision eu hun. Os mae hyn yn nodwedd sydd yn bresennol o fewn nifer o wersi Athro Y, mae hyn yn rhoi cyfle i berthynas rhwng y plant a’r Athro i wella, gan eu bod yn deall bedd sydd yn ddymunol wrthynt, yn ogystal â pha geirfa sydd yn debygol o gynrychioli clod. Ar y llaw arall, wrth i Lywodraeth Cymru ail-osod safonau ar gyfer ‘Sgiliau Trawsgwricwlaidd’ trwy ‘Cwricwlwm i Gymru’ (2019), mae’n anodd iawn i anwybyddi defnydd o un gair mor gymaint o weithiau. Un o ddyletswyddau athrawon yw i hybu sgiliau iaith a llythrennedd trwy ceisio addysgu geiriau a thermau anghyfarwydd. Mae gymaint o gyfleoedd i gynnwys geiriau newydd i hysbysebu clod, felly gall ddefnyddio “Gwych” mor aml fod yn rhwystredig ar ddatblygiad llythrennol y plentyn. Hyd yn oed os taw geiriau Saesneg sydd yn cael eu defnyddio (yn enwedig mewn ysgol sydd yn hybu’r Gymraeg a’r Saesneg), teimlaf bod gwir siawns o wella dealltwriaeth y dosbarth trwy ddefnyddio amryw o dermau dwyieithog i gadarnhau clod ar ôl arsylwi ymateb neu ymddygiad positif. Ni fydd gyfle gan y disgyblion i ddefnyddio termau a geirfa eang os nad ydynt yn cael eu cyflwyno atynt.
Ynghyd â'r farn hon, rwyf wedi ychwanegu gwybodaeth ar gyfer effeithiau gweledol ar ddisgyblion y dosbarth wrth dderbyn geiriau o glod (Ffigwr 1). Allan o 50 achos o eirfa clod, dim ond 1 ohonynt sydd yn dangos ymateb amlwg gan ddisgybl, sef achos o’r gair ‘Gwych’ a defnyddir i roi clod ac anogaeth ar yr un pryd; “Gwych, ond rhoi llaw ti lan tro nesaf,” (23:21).
Yn yr achos yma, nid yn unig oes arwydd gan Ddisgybl X, a wnaeth ateb y cwestiwn, ei fod wedi derbyn y clod, ac wedi deall y camgymeriad o ateb heb denu sylw Athro Y (sef trwy codi llaw), ond hefyd mae Disgybl Y, sydd yn eistedd drws nesaf i Ddisgybl X, yn edrych arno/arni wrth wrando ar argymhelliad Athro Y. Ffigwr 3: Dadansoddiad Model Arfer Adfyfyrio Schön (1978)

Gallwn adfyfyrio ar y digwyddiad trwy ddefnyddio ‘Model Arfer Adfyfyrio’ Schön (1978, i’r dde). Pwysigrwydd y model yw i adfyfyrio dwywaith, unwaith yn syth ac unwaith ar ôl cyfnod sylweddol o amser. Roedd penderfyniad am sut i ddelio gyda’r broblem wedi’u gwneud yn gyflym, ac o safbwynt canol y dosbarth (sef lleoliad y camera 360°), edrychodd yn ffordd effeithiol o ddelio gyda achos o glod a chyfle anogaeth pellach. Wrth adfyfyrio ar ôl wythnosau ers gwylio’r fideo am y tro cyntaf, efallai bod danfoniad y cymorth ychydig yn rhy llym. Nid oedd unrhyw un yn y dosbarth yn siarad am o leiaf 3 eiliad cyn i Ddisgybl X ateb, sef digon o amser i unigolyn arall arwyddo i Athro Y bod ganddyn nhw ateb. Fel gwelwn, mae modd newid barn wrth gymryd safbwynt newydd ar ôl gadael i ddigwyddiad symud i ffwrdd o blaenoriaethau uniongyrchol athro, felly byddaf yn awgrymu i Athro Y i gymryd y model yma ac i geisio edrych ac adfyfyrio ar y digwyddiad.
Casgliad
Wrth geisio gwneud synnwyr o adnoddau a ffyrdd dysgu sydd yn byth-gynyddol, hoffwn feddwl bod gen i fwy o werthfawrogiad am y gwahaniaeth rhwng ‘Clod’ ac ‘Anogaeth’ fel cysyniadau. Mae dysgu taw y peth mwyaf pwysig pan yn cynnig un neu’r llall yw nid yn unig i geisio cynnig y ddau, ond hefyd i gydbwyso unrhyw ddarpariaeth gyda rhesymeg clir, yn agos llygad. Yn ogystal â hyn, mae cynllunio gwers gyda methodoleg adfyfyrio effeithiol yn eithafol o ddefnyddiol, yn enwedig un sydd yn gadael i chi edrych yn ôl at ddigwyddiad yn fanwl wrth geisio cofio manylion pwysig. Does dim dwywaith i feddwl bydd hyn yn fy helpu i ddarlithio gwybodaeth yn fwy effeithiol, yn enwedig gyda plant Ysgol Uwchradd, lle mae cynnydd mewn lefelau ymdrech, newidiadau mewn personoliaethau a strwythur cymdeithasol, a gostyngiad mewn gostyngiad mewn esgusodion rhesymol i beidio wneud gwaith, yn rhoi hyder i mi fy mod yn gallu arbrofi dulliau effeithiol newydd er mwyn gwella bywyd disgybl mewn rhyw ffordd neu’r llall.

